CELEX: C2005/132/39
Language: da
Date: 2005-05-28 00:00:00
Title: Sag C-172/05 P: Appel iværksat den 15. april 2005 af O. Mancini til prøvelse af dom afsagt den 3. februar 2005 af De Europæiske Fællesskabers Ret i Første Instans (Fjerde Afdeling) i sag T-137/03, O. Mancini mod Kommissionen for De Europæiske Fællesskaber

28.5.2005   
            
            
               DA
            
            
               Den Europæiske Unions Tidende
            
            
               C 132/21
            
         Appel iværksat den 15. april 2005 af O. Mancini til prøvelse af dom afsagt den 3. februar 2005 af De Europæiske Fællesskabers Ret i Første Instans (Fjerde Afdeling) i sag T-137/03, O. Mancini mod Kommissionen for De Europæiske Fællesskaber
   (Sag C-172/05 P)
   (2005/C 132/39)
   Processprog: fransk
   Ved De Europæiske Fællesskabers Domstol er der den 15. april 2005 iværksat appel af O. Mancini ved avocat E. Boigelot, til prøvelse af dom afsagt den 3. februar 2005 af De Europæiske Fællesskabers Ret i Første Instans (Fjerde Afdeling) i sag T-137/03, O. Mancini mod Kommissionen for De Europæiske Fællesskaber
   Appellanten har nedlagt følgende påstande:
   
               —
            
            
               Appellen antages til realitetsbehandling, og appellanten gives medhold.
            
         
               —
            
            
               Den appellerede dom afsagt den 3. februar 2005 af De Europæiske Fællesskabers Ret i Første Instans i sag T-137/03 ophæves.
            
         Appellanten har også nedlagt påstand om, at Domstolen selv træffer afgørelser efter appellantens påstande i det oprindelige søgsmål, T-137/03 hvorefter:
   
               —
            
            
               Ansættelsesmyndighedens afgørelse af 28. juni 2002 om ikke at imødekomme sagsøgerens ansøgning til stillingen som lægekonsulent ved den administrative enhed »Lægetjenesten Bruxelles« — DG Admin B8 — annulleres.
            
         
               —
            
            
               Den udtrykkelige afvisning af appellantens klage, som i henhold til vedtægtens artikel 90, stk. 2, blev indbragt den 29. juli 2002, og afvist ved udtrykkelig afgørelse den 23. januar 2003 og meddelt appellanten den 27. januar 2003, annulleres.
            
         
               —
            
            
               Ansættelsen af Dr. Dolmans i stillingen som lægekonsulent, der blandt andet indebar, at sagsøgerens ansøgning til den ledige stilling ikke blev efterkommet, annulleres.
            
         
               —
            
            
               Kommissionen tilpligtes at betale sagsøgeren et beløb som efter ret og billighed fastsættes til 15 000 EUR som erstatning for ikke-økonomiske skade og skade på sagsøgerens karriere.
            
         
               —
            
            
               Kommissionen tilpligtes under alle omstændigheder at betale sagens omkostninger.
            
         Søgsmålsgrunde og væsentligste argumenter:
   I henhold til artikel 58 i Domstolens statut støttes appelsagen på en tilsidesættelse af fællesskabsretten, samt at Retten har begået rettergangsfejl, som krænker appellantens interesser.